Η κ. Αικατερίνη Πατσατσή, MD, MSc, PhD είναι Καθηγήτρια Δερματολογίας και Αφροδισιολογίας στην Ιατρική Σχολή του Αριστοτελείου Πανεπιστημίου Θεσσαλονίκης.

Έχει μετεκπαιδευθεί στην Ιστο και Ανοσοπαθολογία δέρματος στο Dermatologikum (Hamburg, Germany) και στην Αckerman’s Academy of Dermatopathology (Νew York, USA), στα αυτοάνοσα δερματικά νοσήματα στην Autoimmune Skin Diseases Unit της Δερματολογικής Κλινικής του Πανεπιστημίου UPenn (Philadelphia, USA) και στην Cutaneous Lymphoma Unit της ίδιας Κλινικής.

Ο μεταπτυχιακός της τίτλος είναι στη Μεθοδολογία της Ιατρικής Έρευνας και η διδακτορική της διατριβή στις διαγνωστικές μεθόδους για το πομφολυγώδες πεμφιγοειδές.

Το κύριο ερευνητικό της ενδιαφέρον αφορά στα αυτοάνοσα δερματικά νοσήματα και κυρίως τα αυτοάνοσα πομφολυγώδη νοσήματα, την ψωρίαση, τα δερματικά λεμφώματα και την ατοπική δερματίτιδα. Έχει δημοσιεύσει περισσότερα από 150 άρθρα σε διεθνή περιοδικά και έχει συγγράψει κεφάλαια σε βιβλία που έχουν εκδοθεί στην αγγλική και ελληνική γλώσσα. Έχει προσκληθεί ως ομιλήτρια σε πολλά διεθνή και εθνικά επιστημονικά συνέδρια. Έχει εκλεγεί ως Co – Chair στo Task Force για τα αυτοάνοσα πομφολυγώδη νοσήματα της Ευρωπαϊκής Ακαδημίας Δερματολογίας – Αφροδισιολογίας και είναι μέλος της συγγραφικής ομάδας των διεθνών κατευθυντηρίων οδηγιών για τα νοσήματα αυτά. H κ.Πατσατσή έχει την επιστημονική ευθύνη του Διατμηματικού Κέντρου Εμπειρογνωμοσύνης για τα αυτοάνοσα πομφολυγώδη νοσήματα στο Νοσοκομείο Παπαγεωργίου.